General Rodríguez hiriko Euskal Etxea

General Rodríguezko Euskal Etxea, ofizialki Centro Vasco Eusko Aterpea, Argentinako General Rodríguez hirian dagoen euskal etxe bat da, Buenos Aires probintzian. 1999. urtean inauguratu zen. MItre kalearen 370 zenbakian dago.
 Historia 
Eusko Aterpea 1999ko abuztuaren 28an inauguratu zen Raúl Teretto Larghi, Gladys A. Ayala, Juan Agustín Itcea eta haren emazte Margarita Gorazurretaren ekimenez. Euskal Etxearen lehenengo ekintza euskara klaseak abiatzea izan zen, 2000. urteko apirilaren 1ean jarri ziren martxan. 2002an erosi zuten gaur egungo eraikina eta 2006an lortu zuten eskriturak egitea. Alargundu zenetik Margarita Gorazurreta Euskal Etxearen matriarka kontsideratua izan zen.

2019ko irailean Euskal Etxearen 20. urteurrena ospatu zuten eta 2024an 25. urteurrena, Euskararen Eguna aprobetxatuz.

 Baliabideak 

 Nicomedes Iguain Azurza liburutegia
 Hora de los Vascos irratsaioa
 Txibierroak bizkaitar erara (Calamares a la vizcaina) salmenta

 Jarduerak 
Euskara eta dantza klaseak, liburutegia, hitzaldiak eta herriari begirako ekitaldien antolaketan ere hartzen du parte.

Horretaz gain mus txapelketak, "Palabras Mayores" elkarrizketa saioa, eta egun garrantzitsuetan bazkariak eta jaialdiak egiten dira, hala nola, Aberri Egunean, Euskararen Egunean, Urtezahar Egunean, Euskal Diasporaren Egunean...  Egun hauetan txibierroak bizkaitar erara jaten dira.

Euskal Etxetik kanpoko erakunde eta taldeei Euskal Etxeko aretoa erabiltzen uzten zaie, hala nola "Costumbres Nativas" folklore taldeari. Arte plastikoetako klaseak ere ematen dira, elikagaien kontserbaziorako tailerrak...

 Munduko Euskal Etxeen mapa 
erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)

 Erreferentziak 

 Ikus, gainera 
 Euskal etxeak
 Euskal diaspora

 Kanpo estekak 
 Facebook orrialdea
 www.euskaletxeak.eus

Kategoria:Argentinako euskal etxeak
Kategoria:Buenos Aires probintzia